Hoop Uitgestort – Spore | tussen klippe en wolke
nielknoblauch	Afrikaans, Geestelik | Spiritual	 August 13, 2019 August 13, 2019 1 Minute
Ek sit hierdie afgelope naweek met sonopkoms teen ‘n koppie in die Karoo, en lees die volgende gedeelte raak:
Jesus was in Betanië in die huis van Simon die melaatse. Terwyl Hy aan tafel was, het daar ‘n vrou gekom met ‘n albaste fles egte, baie duur nardusolie. Sy het die fles oopgebreek en die inhoud daarvan op sy kop uitgegiet. Party van die mense het onder mekaar hulle verontwaardiging uitgespreek: ‘Waarvoor is hierdie vermorsing van reukolie? Hierdie reukolie kon vir meer as drie honderd silwermuntstukke verkoop [word].’
Hierdie reukolie kon verkoop word vir ‘n groot hoeveelheid geld (‘n jaar se lone vir ‘n dagloner in daardie tyd). Geld waarmee daar enigiets gedoen kon word. Geld wat die hoop op menige dinge ingehou en verteenwoordig het. Kos, klere, ‘n toer iewers heen, skuld gedelg, ‘n stuk onafhanklikheid, ‘n geskenk vir ‘n geliefde, verligting vir iemand wat minder het, ens.
Hoop. Daardie vrou in die melaatse se huis bring hierdie duur flessie olie daar by die kamer in – die flessie welriekende moontlikheid en hoop. En tot almal se afgrys breek sy dit oop en gooi al die olie op Jesus uit. Nie so die helfte nie; elke druppel.
Ons elkeen het ‘n albaste flessie met ons, gevul met ons wense en drome en ons hoop. Ek wil ‘n hoog-geagte ingenieur wees. Ek wil graag trou. Ek wil eendag in gemak kan aftree. Ek wil kinders hê. Ek wil ‘n boek skryf. Ek wil terugkom Suid-Afrika toe. Soos ek daar teen die koppie gesit het, het die Here my ‘n vraag gevra – en ek wil dit aan jou ook vra: is jy bereid om al jou hoop op My uit te stort? Is Hy waardig om met ál die reukolie van my hart bedek te word? Of is daar dalk iets wat ek terug hou?
Ek wil jou nooi: kom ons gaan met hierdie prentjie en hierdie vraag op reis hierdie week. Waarop sit jy jou hoop? Wat is vir jou ononderhandelbare merkers in jou toekoms?
Mag die Here ons hierin ontmoet.
Previous Post Die Kaleidoskoop Kerk
Archives | Argiewe Select Month August 2019 (2) July 2019 (1) June 2019 (1) May 2019 (3) April 2019 (2) March 2019 (1) February 2019 (2) January 2019 (2) December 2018 (2) November 2018 (3) October 2018 (3) September 2018 (2) August 2018 (2) July 2018 (1) June 2018 (2) May 2018 (4) April 2018 (3) March 2018 (4) February 2018 (1) January 2018 (3) December 2017 (2) November 2017 (3) October 2017 (1) September 2017 (2) August 2017 (4) July 2017 (2) June 2017 (2) May 2017 (6) April 2017 (2) March 2017 (3) February 2017 (2) January 2017 (2) December 2016 (2) November 2016 (1) October 2016 (2) September 2016 (3) August 2016 (5) July 2016 (3) June 2016 (4) May 2016 (4) April 2016 (1) March 2016 (1) February 2016 (3) January 2016 (1) December 2015 (2) November 2015 (2) October 2015 (3) September 2015 (3) August 2015 (3) July 2015 (4) June 2015 (3) May 2015 (3) April 2015 (3) March 2015 (4) February 2015 (3) January 2015 (4) December 2014 (3) November 2014 (2) October 2014 (7) September 2014 (5) August 2014 (3) July 2014 (2) June 2014 (6) May 2014 (3) April 2014 (4) March 2014 (5) February 2014 (1) January 2014 (6) December 2013 (3) November 2013 (4) October 2013 (6) September 2013 (4) August 2013 (6) July 2013 (5) June 2013 (5) May 2013 (3) April 2013 (5) March 2013 (5) February 2013 (3) December 2012 (4) November 2012 (4) October 2012 (8) September 2012 (3) August 2012 (2) July 2012 (1) May 2012 (2) April 2012 (2) March 2012 (4) February 2012 (8)
Categories | Kategorieë Select Category Afrikaans (218) Drome | Dreams (1) English (51) Gedigte | Poems (39) Geestelik | Spiritual (184) Multimedia (21) Uncategorized (6)